黄钟・人月圆春日次韵
作者：张可久
朝代：元

paragraphs: 罗衣还怯东风瘦，不似少年游。
匆匆尘世，看看镜里，白了人头。
片时春梦，十年往事，一点诗愁。
海棠开后，梨花暮雨，燕子空楼。
中秋书事西风吹得闲云去，飞出烂银盘。
桐阴淡淡，荷香冉冉，桂影团团。
鸿都人远，霓裳露冷，鹤羽天宽。
文生何处，琼台夜永，谁驾青鸾？子昂学士小景西风曾放蓝溪棹，月冷玉壶秋。
粼粼浅水，丝丝老柳，点点盟鸥。
翰林新画，云山古色，老我清愁。
淡烟浑似，三高祠下，七里滩头。